**НҮБ-ын Шинжээч: Уул уурхайн салбар Монгол Улсын тогтвортой хөгжил, хүний эрхийн тулгуур болж өгөх ёстой**

ЖЕНЕВ / УЛААНБААТАР (2019 оны 9 дүгээр сарын 11-ний өдөр) – Уул уурхайн салбар Монгол Улсад жинхэнэ хувьсал өөрчлөлтийг өдөөгчийн үүрэг гүйцэтгэн эдийн засаг, нийгэм, соёлын эрхээ бодитойгоор эдлэх нөхцлийг бүрдүүлэх, хүний хөгжлийг идэвхжүүлэгч хурдасгуур нь байх шаардлагатай байна хэмээн НҮБ-ын шинжээч тус улсад хийсэн айлчлалынхаа төгсгөлд хэлэв.

“Монгол Улс байгалийн баялгаар арвин бөгөөд энэ нь ерөөл, хараалын аль нь ч байж болох юм. Тус улсын өнөөгийн эдийн засгийн загвар нь ашигт малтмалын олборлолт дээр суурилсан бөгөөд ашигт малтмалын ашиглалт, удирдлага зохицуулалт, олсон орлогын хуваарилалт нь эрхийн хэрэгжилтийг баталгаажуулахад тус дэм болох ёстой” талаар гадаад өр, хүний эрхийн асуудлаархи хараат бус шинжээч Хуан Бохославски 10 хоногийн айлчлалынхаа төгсгөлд [урьдчилсан мэдэгдэл](https://www.ohchr.org/EN/NewsEvents/Pages/DisplayNews.aspx?NewsID=24961&LangID=E) хийх үеэрээ дурдав.

“Ашигт малтмалын дэлхийн зах зээлийн үнийн өөрчлөлт эдийн засагт, улмаар хүний эрхэнд нөлөөлж болно. 2015-2016 оны эдийн засгийн уналт түүхий эдийн үнэ огцом унаснаас үүдэлтэй байсан бөгөөд энэ нь ядуурал, тэгш бус байдал өсөн нэмэгдэхэд нөлөөлсөн. Өнөөдрийн байдлаар нийт хүн амын гуравны нэг нь ядуу амьдарч байна”.

“Эдийн засгийг сэргээх зорилгоор Засгийн газраас далайцтай эдийн засгийн шинэчлэлийн бодлогыг хэрэгжүүлсний зарим нь макро эдийн засгийг тогтворжуулах, төсвийн сахилга батыг сайжруулах зорилго бүхий ОУВС-ийн санал болгосон арга хэмжээ байв. Эдгээр арга хэмжээний дотор ортодокс буюу уламжлалт мөнгөний бодлогын арга хэмжээ орсон бөгөөд тус улсад шинэчлэлийн бодлогын [хүний эрхэнд үзүүлэх нөлөөллийн үнэлгээ](https://ap.ohchr.org/documents/dpage_e.aspx?si=A/HRC/40/57) хийдэг нийтлэг дадал тогтоогүй байгаа юм.

“Төрийн гадаад өр ДНБ-ний 58.9%-тай тэнцэж буй нь түгшүүртэй асуудал биш юм. Гэсэн хэдий ч санхүүгийн эрх бүхий байгууллагууд өрийн тогтвортой байдлын судалгаандаа хүний эрхийн хэмжигдэхүүнийг авч үзэж оруулах нь зүйтэй”.

Эдийн засгийг төрөлжүүлэх асуудал хоцрогдоод байгаа талаар шинжээч дурдсаны сацуу Засгийн газар эдийн засгаа төрөлжүүлэх, өрсөлдөх чадвараа дээшлүүлэх зорилго тавин ажиллаж буй талаар онцлов. “Миний бие Засгийн газраас энэ чиглэлд илүү бодитой алхам хийх, шинжилгээ судалгаа, инноваци, технологийн салбарт хөрөнгө оруулалт хийх нь зүйтэй гэж үзэж байна” хэмээн Бохославски хэлэв.

“Тогтвортой хөгжлийн үзэл баримтлал – 2030”-ийг батлах замаар тогтвортой, хүртээмжтэй өсөлтийг бий болгохыг зорьж буй төр, засгийн хүчин чармайлтыг миний бие онцлон тэмдэглэж байна. Харин одоо үүнийг бүхий л салбарыг хамарсан маш тодорхой, уялдаа холбоо бүхий бодлогын багц болгох хэрэгтэй байна”

Монгол Улсын хуулийн дагуу уул уурхайн үйл ажиллагаа эрхлэх тусгай зөвшөөрөл авахын өмнө байгаль орчны нөлөөллийн үнэлгээ хийсэн байх

үүрэг хүлээдэг бөгөөд уг үнэлгээнд нийгмийн хэмжигдэхүүнийг оруулдаг.

“Уул уурхайн үйл ажиллагаа нь эрүүл амьдрах, орон байр, ус болон эрүүл ахуй, ариун цэврийн байгууламжаар хангагдах хүний эрхийг хэрэгжүүлэхэд сөргөөр нөлөөлж байна. Уул уурхайн компанийн гэрээлсэн хувийн зөвлөх компани ийм нөлөөллийн үнэлгээг хийдэг. Би энэхүү тогтолцоонд оршиж буй ашиг сонирхлын зөрчлийг шийдвэрлэх шаардлагатай гэж үзэж байна.” хэмээн шинжээч хэллээ.

Надад говь цөлд үйл ажиллагаа явуулдаг Оюу толгойн уурхайд зочлох завшаан тохиов.

Уурхайн орчны газар нутгийн усны хүртээмжид уг уурхайн үйл ажиллагааны үзүүлэх нөлөөлөл зэрэг олон асуудлаар эвлэрүүлэн зуучлалын үйл ажиллагааны үр дүнд гэрээ байгуулсныг олж мэдлээ. Оюу толгой компани нь нутгийн иргэдтэй хийх яриа хэлцлээ олон улсын хүний эрхийн стандартын дагуу бүх талуудын шаардлагыг хангасан шийдэлд хүрэх хүртэл үргэлжлүүлэх, эсхүл төслийг үргэлжлүүлэхэд шаардлагатай усны хүртээмжийн талаар бусад хувилбарыг авч үзэхийг уриалж байна.

Мөн уул уурхайн салбартай холбоотой байгаль орчны асуудлыг авч хэлэлцдэг байнгын шинж чанартай, олон талын оролцоо бүхий платформ бий болгохыг Засгийн газарт зөвлөмж болгож байна. Цөлд амьдарч буй малчдын хувьд усан хангамж, хүртээмжийн асуудал нь тэдгээрийн амьжиргааны үндэс суурь нь юм.” хэмээн Бохославски хэлэв.

Монгол Улсад хүн амын орлогын татвар жигд 10 хувь байгааг “учир дутагдалтай” тогтолцоо хэмээгээд шинжээч тайлбар хийв.

“Дахин хуваарилалтыг зохистой болгох, орлогын хэмжээтэй уялдан өсөн нэмэгдэх татварын дэглэм тогтоох замаар дотоодын нөөцийг бүрэн дүүрэн дайчлах явдал маш чухал” болох талаар тэрээр хэлсэн үгэндээ дурдав.

“Уул уурхайн салбарт хэрэглэж буй татварын тогтвортой байдлын тухай заалт ёсоор Монголын байгалийн баялгийг ашиглан олж авсан гэнэтийн ашгийг бүгдийг нь хувийн салбар завшихыг зөвшөөрч болохгүй. Түүхий эдийн зах зээлийн үнийн өөрчлөлтийг даган тэр хэмээр өөрчлөгдөж байдаг хөвөгч роялти системийг ашиглах асуудлыг харгалзан үзэх нь зүйтэй” гэж тэрээр онцлов.

“Монгол Улсын Засгийн газар 2018 онд “Ил тод байдал ба татварын зорилгоор мэдээлэл солилцох тухай” дэлхийн чуулга уулзалтанд оролцон “Суурийг нурааж, ашгийг дахин хуваарилах тухай хүртээмжтэй зохицуулалт” -д нэгдсэнийг би сайшааж байна. Бизнесийн үйл ажиллагааны нарийн төвөгтэй байдал болон үндэстэн дамнасан тоглогчид оролцдог уул уурхайн салбарт үнэ шилжүүлэх явдлыг бууруулах зорилгоор ашигладаг зохицуулалтын арга хэрэгслийг боловсронгуй болгох шаардлагатай гэж үзэж байна.”

Хараат бус шинжээч албан айлчлалынхаа тухай иж бүрэн тайланг Хүний эрхийн комисст 2020 оны 3 дугаар сард хүлээлгэн өгнө.

ТӨГСГӨЛ

*Ноён Жуан Пабло Бохославски нь (Аргентин) 2014 оны 5 дугаар сарын 8-ны өдөр НҮБ-ын Хүний Эрхийн Комиссоос Гадаад өр, хүний эрхийн асуудал хариуцсан хараат бус шинжээчээр томилогдсон. Тэрээр өмнө нь НҮБ-ын Худалдаа, хөгжлийн бага хурлын (НҮБХХБХ) Төрийн өрийн шинжээчээр ажиллаж байсан бөгөөд Төрийн хариуцлагатай зээл олголт, зээлжилтийн асуудал хариуцсан Шинжээчдийн группын үйл ажиллагааг зохион байгуулж ирсэн туршлагатай. Бохославски нь аливаа Засгийн газар, байгууллагаас хараат бусаар хувь хүнийхээ хувьд үйлчилгээ үзүүлдэг шинжээч.*

*Хараат бус шинжээчид нь Хүний Эрхийн Комиссын Тусгай горим журам -ын нэг хэсэг юм. Тусгай горим журам гэдэг нь ерөнхийдөө Комиссын зүгээс тухайлсан улс орны нөхцөл байдал, эсхүл дэлхий нийтийг хамарсан сэдэвчилсэн асуудлаар хараат бус байдлаар мэдээлэл цуглуулах, хяналт шинжилгээ хийх үүрэг хүлээсэн НҮБ-ын Хүний эрхийн комиссын хараат бус шинжээчдийн томоохон байгууллага юм. Тусгай горим журамд хамрагддаг шинжээчид нь сайн дурын үндсэн дээр ажилладаг бөгөөд НҮБ-ын ажилтан бус, мөн хийсэн ажлынхаа төлөө цалин хөлс авдаггүй. Тэд аливаа Засгийн газар, байгууллагаас хараат бусаар хувь хүнийхээ хувьд үйлчидгээ үзүүлдэг.*

*Хараат бус шинжээчийн твиттер хаяг: @IefinanceHRs*

*НҮБ-ын Хүний Эрхийн Комисс, Улс орны мэдээллийг агуулсан хуудас — [Mongolia](https://nam12.safelinks.protection.outlook.com/?url=https%3A%2F%2Fwww.ohchr.org%2FEN%2Fcountries%2FAsiaRegion%2FPages%2FMNIndex.aspx&data=02%7C01%7C%7Cdcf965c169174d3022d008d72c774d66%7C84df9e7fe9f640afb435aaaaaaaaaaaa%7C1%7C0%7C637026763250636139&sdata=%2B6O3pDNkW1u2TxQHBOSSHZYjSfz2c%2B99kc0lM3aI338%3D&reserved=0" \o "Protected by Outlook: https://www.ohchr.org/EN/countries/AsiaRegion/Pages/MNIndex.aspx. Click or tap to follow the link." \t "_blank)*

*Илүү дэлгэрэнгүй мэдээлэл авах, хэвлэл мэдээллийн талаар тодруулахыг хүсвэл дараахи хаягаар холбогдоно уу?:*

*Улаанбаатарт (албан айлчлалын үеэр): хатагтай Фредерик Боуркю (+41 79 500 0032 / fbourque@ohchr.org эсхүл дараахи хаяг руу э-майл бичнэ үү?: ieforeigndebt@ohchr.org)*

*Женевт (албан аялчлалаас өмнө болон дараа): хатагтай Фредерик Боуркю (+41 22 917 9946 / fbourque@ohchr.org дараахи хаяг руу э-майл бичнэ үү?: ieforeigndebt@ohchr.org*

*НҮБ-ын бусад хараат бус шинжээчидтэй холбоотой мэдээлэл авах асуудлаар ноён. Жереми Лауранс (+41 22 917 9383 / jlaurence@ohchr.org)-тай холбогдоно уу?*

*НҮБ-ын хараат бус шинжээчидтэй холбоотой мэдээллийн тухайд @UN\_SPExperts твиттерийг дагана уу?*

*Бидний оршин буй даян дэлхийн асуудлаар санаа зовниж байна уу? тэгвэл өнөөдөр хэн нэгний эрхийн төлөө БОСЧ ЗОГС. #Standup4humanrights дараахи вэв хуудсаар зочилно уу?* [*http://www.standup4humanrights.org*](http://www.standup4humanrights.org)